Hovards Haiess
Hovards Vūds Haiess (angļu: Howard Wood Hayes; dzimis 1877. gada 30. oktobrī, miris 1937. gada 30. augustā) bija amerikāņu vieglatlēts, 1900. gada vasaras olimpisko spēļu dalībnieks. 1900. gada vasaras olimpiskajās spēlēs Parīzē Haiess startēja 800 metru skriešanas distancē. Kvalifikācijas kārtas skrējienā viņš ieguva trešo vietu ar rezultātu 2 minūtes 0.2 sekundes, taču nekvalificējās fināla skrējienam. 1901. gadā viņš bija ASV nacionālais čempions 400 un 800 metru skriešanas distancēs.